Eli

**Fart og bevegelse**
Bildet er tatt om kvelden med blitz, på hytta, hvor barna hopper på ski fra hyttetaket. Personen er blikkfang, nesten midt i bildet og i sterk kontrast til den mørke skogen og natthimmelen. Formatet er liggende og lyset rett på personen. Jeg har redigere og beskåret det slik at fart og bevegelse skal komme best mulig frem. Bildet er i froskeperspektiv for å øke følelse av høyde i svevet. Jeg har også økt kontrasten for å fjerne bakgrunnen slik at høyden blir uviss og følelsen av høyde og fart blir sterkere. Det er få omgivelser å sammenligne personen med, dermed virker han mer svevende. På siste workshop stilte Mette Strøm spørsmål om objektet i et bilde kommer eller går? Jeg har forsøkt å beskjære bilde ut i fra denne tanken. Hopper personen forlengs eller baklengs? Inn eller ut av bildet? Det er spennende hvordan visuelle virkemidler kan fortelle om handling i et bilde.

Av de to temaene jeg vil jobbe videre med, er objekter i bevegelse det ene. Det andre er former i naturen, og hvordan bruke disse i mønsterforming. Nær/Fjern, bildene om elevenes visuelle hverdag, er tenkt som en begynnelse på sistnevnte.

**Tilbakemelding**
Synes du har klart å fange bevegelsen i bilde, dette opplever jeg ved at snøen som blir kastet opp og blir fanget av blitzen. For meg hopper personen baklengs inn i bildet fra venstre At du har økt kontrasten for å fjerne bakgrunnen gjør at personen og detaljer på ski og sko kommer tydelig fram. Fargekontrast er det også i bildet, hvor personen kommer tydelig fram med den hvite jakke i kontrast mot den svarte bakgrunnen. Skulle man ha hatt mer høyde på motivet kunne bildet kanskje ha vært tatt enda mer sett unden fra og brukt ståendeformat hvor personen blir plassert i øverste del av formatet. Litt av en utfordring du har på tatt deg, motivet i bevegelse og i tillegg å fange det i mørket...... : )

Tone : )